CELEX: 62017CN0515
Language: hu
Date: 2017-08-24 00:00:00
Title: C-515/17. P. sz. ügy: A Törvényszék (nyolcadik tanács) T-137/16. sz., Uniwersytet Wrocławski kontra Kutatási Végrehajtó Ügynökség (REA) 2017. június 13-án hozott végzése ellen az Uniwersytet Wrocławski által 2017. augusztus 24-én benyújtott fellebbezés

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/17
            
         A Törvényszék (nyolcadik tanács) T-137/16. sz., Uniwersytet Wrocławski kontra Kutatási Végrehajtó Ügynökség (REA) 2017. június 13-án hozott végzése ellen az Uniwersytet Wrocławski által 2017. augusztus 24-én benyújtott fellebbezés
   (C-515/17. P. sz. ügy)
   (2018/C 005/24)
   Az eljárás nyelve: lengyel
   
      Felek
   
   
      Fellebbező: Uniwersytet Wrocławski (képviselők: A. Krawczyk-Giehsmann és K. Szarek ügyvédek)
   
      A másik fél az eljárásban: Kutatási Végrehajtó Ügynökség (REA)
   
      A fellebbező kérelmei
   
   A fellebbező azt kéri, hogy a Bíróság
   
               —
            
            
               a megtámadott végzést helyezze hatályon kívül;
            
         
               —
            
            
               állapítsa meg, hogy a keresetet szabályszerűen terjesztették elő;
            
         
               —
            
            
               az eljárásban részt vevő másik felet kötelezze az eljárás összes költségének viselésére.
            
         
      Jogalapok és fontosabb érvek
   
   Az első jogalap az Európai Unió Bírósága alapokmánya 19. cikkének megsértésére vonatkozik. Ez a jogalapnak azon alapul, hogy a Törvényszéknek az e rendelkezés alkalmazására vonatkozó értelmezése téves, továbbá ellentétes az arányosság és a szubszidiaritás elvével, mivel nem veszi figyelembe, hogy a radca prawny (az egyetem jogi képviselője) és az egyetem közötti jogviszony a függetlenségen és a felek egyenlőségén alapul, továbbá azt, hogy a lengyel jogrendszerben a radca prawny szakmának a lényegéből fakadó jellemzője a függetlenség és a harmadik személyek viszonyában az alárendeltség hiánya, mivel ez a szakma a közbizalmon alapul.
   A második jogalap a Törvényszék eljárási szabályzata 19. cikkének 2015. április 23-i megsértésén alapul. Ez a jogalap azon alapul, hogy a Törvényszék a határozatot tévesen indokolta, mivel a megtámadott végzés indokolásában absztrakt kijelentéseket fogalmazott meg, és az általa kifejtett álláspont nem a jelen ügy tényleges körülményeire vonatkozott, ami jelentősen korlátozta a fellebbező lehetőségét a tényleges védekezésre.